ปัสติตส์

ปัสติตส์ ( – เอกพจน์) หรือ ปัสติตซี ( – พหูพจน์) เป็นขนมอบห่อไส้คาวอย่างหนึ่งจากประเทศมอลตา ไส้ของปัสติตส์มักจะเป็นรีกอตตา (เรียกว่า  หรือ  ในภาษามอลตา) หรือไม่ก็ถั่วลันเตาบดผสมผงกะหรี่ (เรียกว่า  ในภาษามอลตา) ปัสติตส์เป็นอาหารมอลตาดั้งเดิมที่ได้รับความนิยมและมีชื่อเสียง เป็นขนมอบคนละชนิดกับปัสติตส์แบบอิตาลีซึ่งเป็นที่รู้จักกันมากกว่าในชื่อ อูปัสติซซ์รูตุนนาร์ ()

การทำ
ปัสติตส์มักทำเป็นทรงข้าวหลามตัดหรือทรงกลม (เรียกว่า  ในภาษามอลตา) โดยใช้แป้งที่คล้ายกับแป้งฟิโลกรีก (แต่ก็มีแบบที่ใช้แป้งพายชั้นด้วยเช่นกัน) เมื่อสุกแล้วผิวจะกรอบ ตัวขนมยังมีวิธีห่อแตกต่างกันเพื่อเป็นการระบุชนิดของไส้ โดยทั่วไป ปัสติตส์ไส้รีกอตตาจะพับปิดขอบตรงกลาง ส่วนปัสติตส์ไส้ถั่วลันเตาบดจะพับปิดขอบด้านข้าง ในช่วงไม่กี่ปีที่ผ่านมายังมีไส้ปัสติตส์แบบใหม่ ๆ ออกมา โดยไส้ที่ได้รับความนิยมมากที่สุดคือไส้ไก่ ซึ่งปัจจุบันสามารถหาซื้อได้ในร้านขายปัสติตส์เกือบทุกร้านของมอลตา นอกจากนี้ ยังมีไส้อื่น ๆ ที่วางจำหน่ายในระยะเวลาสั้น ๆ หรือในจำนวนจำกัด เช่น รีกอตตากับทรัฟเฟิล ไส้กรอกมอลตา นูเทลลา เป็นต้น

ที่ร้านขายปัสติตส์โดยทั่วไปจะอบปัสติตส์บนถาดโลหะในเตาอบไฟฟ้าหรือเตาอบแก๊ส ร้านเหล่านี้ส่วนใหญ่เป็นร้านเล็ก ๆ หรือเป็นธุรกิจครอบครัว นอกจากนี้ ยังมีขายตามบาร์ ร้านกาแฟ และแผงลอยริมทาง ปัสติตส์เป็นอาหารเช้าที่นิยมรับประทานกันตามหมู่บ้านนอกเมือง

ในต่างประเทศ
ชุมชนผู้อพยพชาวมอลตาในประเทศแคนาดา สหราชอาณาจักร สหรัฐ และออสเตรเลียยังทำปัสติตส์เพื่อเผยแพร่และวางขายด้วย ร้านขายปัสติตส์ร้านแรกในสกอตแลนด์เปิดใน พ.ศ. 2550Maltese meat pies  British Baker, 12 October 2007

ในภาษามอลตา
ด้วยความนิยมของขนมชนิดนี้ คำ  ในภาษามอลตาจึงมีหลายความหมายFabri, Ray (2009) Maltese linguistics: a snapshot; in memory of Joseph A. Cremona (1922-2003) Bochum: Brockmeyer  p.44 คำนี้กลายเป็นคำรื่นหูที่ใช้แทนคำ "ช่องคลอด" เนื่องจากรูปทรงของขนม หรือใช้บรรยายว่าใครสักคนนั้นเป็น "คนหัวอ่อน" หรือ "คนที่ถูกชักจูงได้ง่าย" สำนวนมอลตา  ('ขายได้อย่างกับปัสติตส์') ตรงกับสำนวนไทยว่า "ขายดีเป็นเทน้ำเทท่า" และใช้บรรยายผลิตภัณฑ์ที่เป็นที่ต้องการอย่างต่อเนื่อง สิ่งของที่  ('ออกมาอย่างกับปัสติตส์') หมายถึงสิ่งของที่ผลิตออกมาอย่างรวดเร็ว และบางครั้งก็เร็วเกินไปDibattiti tal-Kamra tad-Deputati (Rapport Uffiċjali u Rivedut): L-Għaxar Parlament, Seduta Nru. 311, It-Tlieta, 1 ta’ Novembru, 2005  (in Maltese). Stampat fl-Uffiċċju ta' l-Iskrivan, Kamra tad-Deputati. Accessed January 2012. "Debates of the House of Representatives ... 1 November 2005"

อ้างอิง

หมวดหมู่:ขนมอบ
หมวดหมู่:อาหารจากเนยแข็ง
หมวดหมู่:อาหารจากถั่ว
หมวดหมู่:อาหารประจำชาติ
หมวดหมู่:อาหารมอลตา